**Óravázlat**

Készítette: Váczi Éva informatikatanár

Hely: Bethlen Gábor Általános Iskola és Újreál Gimnázium 4.z osztály 1. és 2. csoport

Időpont: 2013. február 15. 2. és 3. óra

Célok és feladatok:

* Alkalmazói készség fejlesztése a programablak részeinek megismerésével és tudatosításával, valamint a funkciók tapasztalati úton felfedezésével.
* A megfigyelő képesség fejlesztése a mintarajz másolásával.
* Kommunikációs képesség fejlesztése a személyes élmények kifejezésével, az elmúlt félév tananyagának felelevenítése közben.
* Felhasználói ismeretek mélyítése a számítógép-kezeléshez szükséges ismeretek ismétlésével.

|  |  |  |  |
| --- | --- | --- | --- |
| **Idő** | **Tananyag** | **Munkaforma** | **Eszközök** |
| 2’ | Adminisztráció a számítógépek bekapcsolása. |  |  |
| 10’ | Az ablak a Windowsban.  A Paint.Net programablak részeinek megismerése, és rögzítése írásban.   * Címsor, kisméret/teljesméret/elő-ző méret/bezárás gomb (gördítő sáv) * Menüsor, eszköztár, képlista, vászon, eszközök panel, színpaletta, előzmények és rétegek ablak, állapotsor | Frontális | Papíron minden tanulónak és a táblán kivetítve a programablak. Filctoll a részek megjelöléséhez a táblán. |
| 10’ | Csoportalakítás:  Gép sorszáma   * osztható 3-al * páratlan * a többiek ☺   Bluetech segítségével minden csoport elhelyezi a Paint.Net programablak részeinek nevét az A/3-as ábrán. | Csoportmunka | Bluetech  A/3-as képernyő fotó  cimkék |
| 5’ | Bejelentkezés a hálózatba.  A Paint.Net indítása Start menüből. | Önálló munka tanári irányítással. | Kivetítve a táblára az asztal, és a Start menü. |
| 15’ | A kivetített „házikó” rajz elkészítése az eszközök használatának próbálgatásával. | Önálló munka | A kivetített minta alapján dolgoznak a tanulók a saját számítógépükön. |
| 3’ | Az óra lezárása, összefoglalva, amivel ma megismerkedtünk, és előre vetítve a következő óra anyagát (szabadkézi rajzeszközök és színpaletta használata). A tanulók órai munkájának értékelése. | Frontális |  |